Document ID: 31994D0110

NEUVOSTON PÄÄTÖS,
tehty 16 päivänä joulukuuta 1993,
yksityisten ajoneuvojen väliaikaista maahantuontia koskevan tulliyleissopimuksen (1954) tekemisestä ja yksityisiä ajoneuvoja koskevan tulliselvitysvihkon ja CPD-carnet'n soveltamisesta 2 päivänä heinäkuuta 1993 annetun Yhdistyneiden Kansakuntien päätöslauselman hyväksymisestä (94/110/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan kanssa,
ottaa huomioon komission ehdotuksen,
sekä katsoo, että
yksityisten ajoneuvojen väliaikaista maahantuontia koskeva yleissopimus, joka neuvoteltiin Yhdistyneissä Kansakunnissa ja allekirjoitettiin New Yorkissa 4 päivänä kesäkuuta 1954, koskee yksityisten maantieajoneuvojen väliaikaisen maahantuonnin edellytyksiä ja yksityiskohtaisia sääntöjä sekä yhteisön että kolmansien maiden tullialueella, ja on tullisopimus, joka voi myötävaikuttaa kansainvälisen vaihdon kehittymiseen,
yleissopimus on avoinna alueellisten taloudellisen yhdentymisen järjestöjen liittymistä varten sen 34 artiklan 1 a kohdan nojalla,
lisäksi Kreikkaa lukuun ottamatta kaikki yhteisön jäsenvaltiot ovat yleissopimuksen sopimuspuolia,
liittymisasiakirja on talletettava Yhdistyneiden Kansakuntien pääsihteerin haltuun, jotta yhteisöstä tulisi sopimuspuoli,
yksityisten maantieajoneuvojen väliaikaista maahantuontia koskevat tämänhetkiset yhteisön säännökset ovat yleissopimuksen mukaiset, minkä vuoksi yleissopimukseen ei ole tarvetta tehdä varaumia,
yleissopimus olisi hyväksyttävä, ja
samanaikaisesti olisi hyväksyttävä yksityisiä ajoneuvoja koskevan tulliselvitysvihkon ja CPD-carnet'n soveltamisesta 2 päivänä heinäkuuta 1993 annettu Yhdistyneiden Kansakuntien päätöslauselma,
ON PÄÄTTÄNYT SEURAAVAA:
1 artikla
1 Hyväksytään yhteisön puolesta yksityisten ajoneuvojen väliaikaista maahantuontia koskeva tulliyleissopimus.
Yleissopimuksen teksti on liitteessä I.
2 Hyväksytään yhteisön puolesta yksityisiä ajoneuvoja koskevan tulliselvitysvihkon ja CPD-carnet'n soveltamisesta 2 päivänä heinäkuuta 1993 annettu Yhdistyneiden Kansakuntien päätöslauselma tämän päätöksen liitteessä II mainituin edellytyksin.
2 artikla
1 Neuvoston puheenjohtajalla on oikeus nimetä henkilö, joka on valtuutettu tallettamaan yleissopimuksen liittymisasiakirja yhteisön puolesta.
2 Valtuutetun henkilön on ilmoitettava Yhdistyneiden Kansakuntien pääsihteerille päätöslauselman hyväksymisestä.
3 Komissiolla on oikeus jäsenvaltioita kuultuaan ja sen jälkeen, kun 1 kohdassa tarkoitettu liittymisasiakirja on talletettu, lähettää Yhdistyneiden Kansakuntien pääsihteerille yleissopimuksen 34 artiklan 1 a kohdassa määrätyt tiedot.
Tehty Brysselissä 16 päivänä joulukuuta 1993.

Labels: 8
3
5